
Vår dato
Vår referanse


25.7.2005
05/5254-4
Saksbehandler, innvalgstelefon
Arkivnr.
Deres referanse

Kristine Schneede, 62551171
434.11


Engerdal kommune

2440 Engerdal

Endring av vilkår for tillatelse til skadefelling på ulv i Engerdal kommune

Vi viser til vårt brev 19.7.05 vedrørende iverksetting av tillatelse til skadefelling av en ulv i deler av Engerdal og Trysil kommuner, samt brev av 22.7.05 om forlengelse av fellingsperioden. Fellingstillatelsen ble forlenget til 29.7.05 kl 12.00.

Forlengelsen av fellingsperioden ble foretatt med bakgrunn i at fylkesmannen tok utgangspunkt i at sanking ikke lot seg gjennomføre i beiteområdene sør i Engerdal vestfjell før tidligst helgen den 30.-31.7. Imidlertid har nå saueeierne startet sanking av besetninger, og fylkesmannen har gitt tilsagn om midler til akutt sanking av sau fra og med den 26.7. Det gis et tilsagn om inntil kr. 111.300,- til akutt tidlig sanking av sau i Engerdal vestfjell. 

Ifølge forskrift om forvaltning av rovvilt, fastsatt den 30.6.2000, § 9 kan ”felling bare gjennomføres dersom det ikke finnes annen tilfredsstillende løsning” . I den situasjonen som er nå, er det mulighet for å sanke de besetningene som går på utmarksbeite, og fylkesmannen har bevilget midler til dette formålet. Med bakgrunn dette, finner fylkesmannen å måtte inndra tillatelsen til felling av en ulv i Engerdal fra den 26.7.05 kl. 12.00.

Fylkesmannen endrer fellingsperioden for tillatelsen slik, jf vårt brev av 22.7.05:

1. Fellingstillatelsen gjelder for fellingsområdet, jf. fylkesmannens brev av 18.7.05 fram til tirsdag 26. juli kl 12.00.
2. For øvrig gjelder de vilkår som går fram av vårt brev 18.7.05.

Fylkesmannen vil samtidig informere om at vi med tanke på situasjonen neste beitesesong vil be Statens naturoppsyn om å gjennomføre sporinger i området når snøen kommer for å kartlegge om det er stasjonær ulv i Engerdal vestfjell. Dersom det fortsatt er stasjonær ulv i området, er det viktig å kartlegge om det er ett eller to dyr, og om den/de revirmarkerer. Det er viktig at alle meldinger om ulvespor på snø blir kontrollert av Statens naturoppsyn, og jegere og andre bør derfor når vinteren kommer, melde fra så raskt som mulig for kontroll av spormeldinger.

Med hilsen

	Kristine Schneede e.f.
	Erling Maartmann

	fung. seksjonssjef
	rovviltkonsulent

